Komission asetus (EY) N:o 2655/1999, annettu 16 päivänä joulukuuta 1999, neuvoston asetuksen (ETY) N:o 386/90 yksityiskohtaisista soveltamissäännöistä tukea saavien maataloustuotteiden viennin yhteydessä tehtävästä fyysisestä tarkastuksesta annetun asetuksen (EY) N:o 2221/95 sekä vientitukea saavia maataloustuotteita koskevan riskinarvioinnin perusteista annetun asetuksen (EY) N:o 3122/94 muuttamisesta



Virallinen lehti nro L 325 , 17/12/1999 s. 0012 - 0013



KOMISSION ASETUS (EY) N:o 2655/1999, annettu 16 päivänä joulukuuta 1999, neuvoston asetuksen (ETY) N:o 386/90 yksityiskohtaisista soveltamissäännöistä tukea saavien maataloustuotteiden viennin yhteydessä tehtävästä fyysisestä tarkastuksesta annetun asetuksen (EY) N:o 2221/95 sekä vientitukea saavia maataloustuotteita koskevan riskinarvioinnin perusteista annetun asetuksen (EY) N:o 3122/94 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tukea tai muita taloudellisia suorituksia saavien maataloustuotteiden viennin yhteydessä suoritettavasta valvonnasta 12 päivänä helmikuuta 1990 annetun neuvoston asetuksen (ETY) N:o 386/90(1), sellaisena kuin se on muutettuna asetuksella (EY) N:o 163/94(2), ja erityisesti sen 6 artiklan, sekä katsoo seuraavaa: 1) Komission asetuksessa (EY) N:o 2221/95(3), sellaisena kuin se on viimeksi muutettuna asetuksella (EY) N:o 1167/97(4), vahvistetaan asetuksen (ETY) N:o 386/90 soveltamista koskevat säännöt. Saatujen kokemusten ja tilintarkastustuomioistuimen asiaa koskevien suositusten perusteella näitä sääntöjä on tarpeen muuttaa valvonnan tehostamiseksi. 2) Perustamissopimuksen liitteeseen I kuulumattomille tuotteille myönnetty osuus vientitukien kokonaismäärästä on vähäinen. Toisaalta liitteeseen I kuulumattomien tuotteiden fyysisten tarkastusten suhteellinen osuus on huomattava. Tätä epätasapainoa olisi parannettava valvontakeinojen käyttämiseksi paremmin. Tämä voidaan osittain toteuttaa tarkastamalla liitteeseen I kuulumattomista tuotteista vain 0,5 prosenttia. Lisäksi jäsenvaltioilla olisi oltava mahdollisuus asetuksen (ETY) N:o 386/90 3 artiklan mukaisesti tehtävien tarkastusten vähimmäismäärää laskiessaan jättää ottamatta huomioon pieniä määriä tai vähäistä vientitukea koskevat vienti-ilmoitukset. 3) Komission asetuksen (EY) N:o 800/1999(5) 21 artiklan 1 kohdassa säädetään, että tukea ei myönnetä tuotteille, jotka eivät ole vienti-ilmoituksen vastaanottamispäivänä laadultaan virheettömiä, kunnollisia ja myyntikelpoisia. Vaikka kaikkia vietäviksi esitettäviä tuotteita ei ole mahdollista tutkia, koska laboratoriotutkimuskapasiteetti on rajallinen, lisätutkimuksia on tehtävä, tarvittaessa laboratoriokokein, silloin kun tuotteen virheetöntä, kunnollista ja myyntikelpoista laatua epäillään konkreettisesti. 4) Laboratoriotestien tutkimus on osoittanut, että pakollisen laboratoriokokeen vaatimusta olisi kevennettävä, jos saman viejän saman tuotteen osalta tehtyjen kokeiden tulokset ovat toistuvasti tyydyttäviä. 5) Suursatamissa, joissa käsitellään suuri määrä lukuisten viejien erilaisia tuotteita, vientieriä käsitellään eri tavalla kuin tullitoimipaikoissa, joissa käsitellään vain rajallinen määrä muutamien viejien tuotteita. Jälkimmäisessä tapauksessa vientieriä valvotaan paljon tarkemmin. On otettava huomioon, että tällaisten tullitoimipaikkojen osalta erät, joille tehdään fyysinen tarkastus, valitaan pienemmän edustavan otoksen perusteella. 6) Vaihtamista koskeviin tarkastuksiin liittyvistä säännöksistä olisi myös tehtävä joustavampia, jotta tarkastukset voidaan tehdä riskianalyysin mukaisesti. 7) Asetuksen (ETY) N:o 386/90 soveltamisen arviointi edellyttää, että jäsenvaltiot velvoitetaan toimittamaan tämän asetuksen mukaisesti tehtyjen tarkastusten toteuttamista ja tehokkuutta koskevat vuosiarvioinnit. 8) Uusien säännösten soveltamisen helpottamiseksi käytännössä ja selkeyden takaamiseksi komission asetuksen (EY) N:o 3122/94(6) 4 artikla on korvattava 5 a artiklan 1 kohdalla. 9) Tässä asetuksessa säädetyt toimenpiteet ovat asianomaisen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 2221/95 seuraavasti: 1. Korvataan 2 artiklan 3 kohta seuraavasti: "Kun jäsenvaltiot laskevat asetuksen (ETY) N:o 386/90 3 artiklan 2 kohdan mukaista tarkastusten vähimmäismäärää, ne voivat jättää ottamatta huomioon vienti-ilmoitukset määristä, jotka eivät ylitä - 5000:ta kilogrammaa viljojen ja riisin osalta, - 1000:ta kilogrammaa hedelmien ja vihannesten sekä perustamissopimuksen liitteeseen I kuulumattomien tavaroiden osalta, - 500:aa kilogrammaa muiden tuotteiden osalta. Jäsenvaltiot voivat vaihtoehtoisesti jättää ottamatta huomioon vienti-ilmoitukset, jotka koskevat alle 200 euron suuruista tukea." 2. Lisätään 5 artiklaan kohta seuraavasti: "5. Jos tuotteen virheetöntä, kunnollista ja myyntikelpoista laatua epäillään konkreettisesti, tullitoimipaikan on varmistettava, että asianmukaisia yhteisön määräyksiä, erityisesti terveyttä ja kasvien terveyttä koskevia yhteisön sääntöjä noudatetaan. Tullitoimipaikan on tarpeelliseksi katsomissaan tapauksissa tehtävä tai teetettävä laboratoriotutkimus ja ilmoitettava tutkimuksen tarkoitus." 3. Lisätään 5a artikla seuraavasti: " 5 a artikla Jos jäsenvaltio soveltaa asetuksen (ETY) N:o 386/90 3 artiklan 2 kohdan toisen alakohdan mukaista riskianalyysiä, sovelletaan seuraavia sääntöjä: 1. Liitteeseen I kuulumattomille tuotteille tehtyjen fyysisten tarkastusten prosentuaalista osuutta ei oteta huomioon laskettaessa 5 prosentin tarkastusmäärää kaikilla aloilla. Tällöin liitteeseen I kuulumattomien tuotteiden tarkastusmäärän on oltava vähintään 0,5 prosenttia. 2. Jos tuen määrä on riippuvainen tietyn aineksen pitoisuudesta ja sama viejä vie säännöllisesti samaan tukikoodiin tai CN-koodiin kuuluvaa tuotetta; eikä laboratoriokokeissa ole viimeisten kuuden kuukauden aikana todettu sääntöjenvastaisuuksia, joiden tuen bruttomäärään liittyvät taloudelliset seuraukset olisivat yli 200 euroa, edustavia näytteitä on otettava vain 50 prosentista fyysisiä tarkastuksia, poiketen siitä, mitä 5 artiklan 4 kohdassa säädetään, Jos laboratoriokokeissa todetaan sääntöjenvastaisuuksia, joiden tuen bruttomäärään liittyvät taloudelliset seuraukset olisivat yli 200 euroa, seuraavien kuuden kuukauden ajan kaikissa fyysisissä tarkastuksissa on otettava näytteitä. 3. Vientitoimipaikassa, jossa vientiä varten esitetään vain muutamia tuotteita (enintään kaksi tuotealaa) vain muutamilta viejiltä (enintään viisi viejää), fyysisten tarkastusten vähimmäisaste voi olla 2 prosenttia tuotealaa kohden. Aloja, joilla tehdään tietyssä tullitoimipaikassa alle 20 vienti-ilmoitusta vuodessa, ei oteta huomioon alojen lukumäärää vahvistettaessa. Tullitoimipaikat voivat soveltaa näitä säännöksiä kokonaisen kalenterivuoden ajan edellisen kalenterivuoden tilastojen perusteella, vaikka vuoden aikana edellä tarkoitettua useampi viejä tekisi vienti-ilmoituksia tai vienti-ilmoituksia tehtäisiin edellä tarkoitettua useampien tuotealojen osalta." 4. Korvataan 9 artiklan 2 kohta seuraavasti: "Jos tullitoimipaikka ei ole sinetöinyt kuljetusvälinettä tai pakkausta, a) rajoittamatta muihin säännöksiin perustuvien valvontatoimenpiteiden soveltamista vaihtamista koskeva tarkastus tehdään mahdollisimman pitkälle riskianalyysin perusteella; ja b) vaihtamista koskevien tarkastusten lukumäärä ei saa olla pienempi kuin niiden päivien lukumäärä, joina tavaroita viedään yhteisön tullialueelta vientituella kyseisen poistumistoimipaikan kautta." 5. Lisätään 9 a artikla seuraavasti: " 9 a artikla Jäsenvaltioiden on ennen kunkin vuoden 1 päivää huhtikuuta toimitettava komissiolle kertomus tämän asetuksen täytäntöönpanosta ja tehokkuudesta." 2 artikla Poistetaan asetuksen (EY) N:o 3122/94 4 artikla. 3 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 2000. Asetuksen 9 a artiklan säännöksiä sovelletaan ensimmäisen kerran tarkastuksiin, jotka tehdään vuonna 2000. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä joulukuuta 1999. Komission puolesta Franz FISCHLER Komission jäsen (1) EYVL L 42, 16.2.1990, s. 6. (2) EYVL L 24, 29.1.1994, s. 2. (3) EYVL L 224, 21.9.1995, s. 13. (4) EYVL L 169, 27.6.1997, s. 12. (5) EYVL L 102, 17.4.1999, s. 11. (6) EYVL L 330, 21.12.1994, s. 31.